ועדת העלייה, הקליטה והתפוצות, כנסת 16, פרוטוקול מספר 4, 2003-03-24 11:00

קולט אביטל: אני מתכבדת לפתוח את ישיבת הוועדה.

קולט אביטל: אנחנו זימנו את הישיבה הזו במהירות ובדחיפות משום שהתבשרנו שתמיכת הממשלה בצד"ל מסתיימת לפי החלטת הממשלה ב-30 למרץ השנה.

קולט אביטל: אנחנו קודם כל צריכים לדון בנושאים הדחופים ובכלל זה בעתיד אנשי צד"ל לאחר ה-30 במרץ.

קולט אביטל: ישנם גם נושאים עקרוניים.

קולט אביטל: בזמנו, כשלא הייתי שייכת לוועדה הזו, העלאתי הצעה לסדר שנדונה במליאה וכתוצאה מכך הנושא הזה כן הגיע הנה.

קולט אביטל: למען הגילוי הנאות אני רוצה לומר כי אז חשבתי שהטיפול באנשי צד"ל הוא אינו נכון והוא אינו צודק.

קולט אביטל: חלוקת הטיפול בין משרד הקליטה למשרד הביטחון, היא איננה צודקת לדעתי.

קולט אביטל: אבל מעבר לכך, אני היום מבינה שהמצב הוא כזה שלא כל מה שהובטח במסגרת הבטחות שניתנו לאנשי צד"ל, מומש.

קולט אביטל: יש החלטות שהתקבלו במסגרת ועדות אלה ואחרות, כולל בנוכחות מנכ"ל משרד ראש הממשלות, וההבטחות האלה לא מומשו.

קולט אביטל: אני הייתי רוצה קודם כל לנסות לבדוק את הדברים האלה.

קולט אביטל: אני יודעת שהוקמה ועדה בראשותו של האלוף במילואים יוסי פלד.

קולט אביטל: אני קראתי חלק מהחומר ואני מודה שלא הבנתי בדיוק את הכל.

קולט אביטל: אני מבינה שלא כל ההמלצות שלך התקבלו על ידי אנשי צד"ל.

קולט אביטל: כמו כן, לא כל ההחלטות שאתה המלצת עליהן מומשו.

קולט אביטל: אני מצרה על כך, ואולי בגלל קוצר הזמן, שמנכ"ל משרד ראש הממשלה שהיה שחקן מאוד חשוב בעניין הזה לא הגיע לדיון.

קולט אביטל: אנחנו גם הזמנו את נציגי האוצר והוא ישנו.

קולט אביטל: לרשותנו עומדת שעה, הזמן הוא קצר ויכול להיות שזה יהיה דיון ראשון מסוגו.

קולט אביטל: אני יודעת שמחר יהיה דיון נוסף בוועדת הפנים בנושא מעמד הקבע שצריכים להעניק לאנשי צד"ל.

קולט אביטל: אנחנו רצינו לקיים את הישיבה הזו במשותף, אבל מסיבות של לוח זמנים זה לא הסתייע.

קולט אביטל: היבט מסוים של הנושא הזה, ההיבט שהוא יותר לטווח ארוך של מעמד הקבע של אנשי צד"ל, יידון מחר בוועדת הפנים.

קולט אביטל: אני מבקשת מהנוכחים כאן להציג את עצמם.

קולט אביטל: אני אבקש ממנכ"ל משרד הקליטה לפתוח בכמה מילים.

קולט אביטל: אנחנו רוצים לדון לא רק בצד העקרוני, אלא לנסות לראות איך אנחנו מסייעים בידך להמשיך לקיים את הנושא הזה בשלב הזה במסגרת משרד הקליטה גם לאחר ה-30 במרץ.

רונן פלוט: שלום לכולם.

רונן פלוט: אני באמת רוצה להודות ליושבת ראש הוועדה חברת הכנסת קולט אביטל על הדיון הזה שאני חושב שהוא יהיה מאוד חשוב.

רונן פלוט: הוא חשוב משני טעמים.

רונן פלוט: ראשית, ב-13 לחודש הוגש בג"ץ וכרגע אף אחד מאיתנו לא יודע מה תהיינה התוצאות.

רונן פלוט: שנית, לפני כשבוע אנחנו התכנסנו אצל מנכ"ל ראש הממשלה במטרה לדון ולראות מה אפשר לעשות.

רונן פלוט: אני רוצה להודות לאלוף במילואים יוסי פלד.

רונן פלוט: מאז שנושא צד"ל עבר למשרד הקליטה, אנחנו פעם בחודש יושבים במשרד הקליטה ודנים בנושא צד"ל.

רונן פלוט: ניחא, אנחנו מקבלים משכורת, אבל, יוסי צריך לרוץ מישיבה לישיבה והוא עושה את זה בצורה הכי טובה.

רונן פלוט: הוא גם משקיע ועד כמה שאני יודע הוא מבקר את אנשי צד"ל בבתיהם.

רונן פלוט: הוא עושה עבודת קודש למען עם ישראל, ואני בשם משרד הקליטה רוצה להודות לו על כל מה שהוא עושה, כפי שאמרתי קודם הוא עושה עבודת קודש.

רונן פלוט: למשרד הקליטה יש רצון טוב לעשות את המקסימום על מנת שאנשי צד"ל ירגישו עצמם בבית.

רונן פלוט: יש דבר אחד שהוא בסיסי ואת זה צריך להבין.

רונן פלוט: בזמנו, משום מה, התקבלה החלטה לחלק את אנשי צד"ל לאלה ששייכים למשרד הביטחון ולכאלה ששייכים למשרד הקליטה.

רונן פלוט: אני לא יודע מה הסיבה לכך שאנשים נשארו בינתיים במשרד הביטחון.

רונן פלוט: אני יודע מהי הסיבה לכך שהם עברו למשרד הקליטה.

רונן פלוט: הסיבה שכולם דיברו עליה היא שאכן יש בארץ משרד יחידי היודע מה זה לקלוט אנשים.

רונן פלוט: זה נכון שאנחנו ידענו איך לקלוט עולים חדשים, וזה נכון גם שלא ידענו איך לקלוט אנשים אחרים שבאים, כמו אנשי צד"ל.

רונן פלוט: יחד עם זאת, לאף אחד מאנשי צד"ל אין טענה כלפי משרד הקליטה.

רונן פלוט: אנחנו אלה שמשרתים אותם ועובדים איתם יום יום, ואין להם טענות כלפניו.

רונן פלוט: יש להם טענות כלפי הזכויות שלהם, יש להם בעיות עם שכר דירה, עם שכר קיום, אלף ואחד דברים.

רונן פלוט: אבל, אלינו כמשרד הקליטה אין טענות, וכאן אני באמת רוצה לברך את מר שלמה חסון שהוא איש צבא לשעבר.

רונן פלוט: הוא היה איתם יחד, הם מכירים אותו.

רונן פלוט: מינהלת צד"ל עושה עבודה טובה מאוד ואני רוצה לברך אותם על כל מה שהם עושים.

רונן פלוט: מטרת הדיון הזה והדיון שהיה אצל מנכ"ל משרד ראש הממשלה היא לקבל החלטות.

רונן פלוט: אנחנו התכנסנו אצל מנכ"ל משרד ראש הממשלה כדי להחליט מה עושים.

רונן פלוט: יוסי פלד הכין מסמך לאנשים ורצינו להתחיל לעבוד על המסמך, אבל היועצת המשפטית של משרד ראש הממשלה קמה והודיעה שמכיוון שיש בג"ץ היא מבקשת כרגע לדחות את ההחלטות שלנו עד להכרעת בג"ץ.

רונן פלוט: בנקודה הזו אנחנו נעצרנו.

קולט אביטל: אני מבקשת מהאלוף במילואים יוסי פלד להתייחס בכמה מילים להמלצות שלו.

קולט אביטל: שנית, אני רציתי לשאול האם ההמלצות האלה נכתבו בתיאום או תוך הבאתן לידיעת אנשי צד"ל?

קולט אביטל: זאת אומרת, עד כמה המסמך שלו משקף גם את הצרכים והרצונות של אנשי צד"ל.

קולט אביטל: אנחנו רוצים לצאת מכאן עם רעיונות לפתרונות.

12957: אני מלווה את אנשי צד"ל מאז שהם הגיעו לארץ, חודש לפני היציאה מלבנון התבקשתי על ידי ראש הממשלה דאז מר ברק.

12957: האמת היא שלא שיערתי לעצמי שלאחר שלוש שנים אני אהיה עדיין קשור לעניין הזה.

12957: מכל מקום, אני קשור לעניין.

12957: מי שלא מצוי בעניין חושב שאנשי צד"ל הם מקשה אחת, אבל זה לא כך, זה לא מקשה אחת.

12957: יש ועד א', ועד ב', ועד ג', וועד ד'.

12957: כל אחד הוא ועד.

12957: אני פעמיים בשבוע מבקר אותם, ואני בקשר כמעט יום יומי עם אנשי צד"ל.

12957: אם שואלים אותי האם המסמך משקף את 600 המשפחות אז התשובה היא לא? 170 משפחות הגישו את הבג"ץ, לא הגישו אותו 600 המשפחות.

12957: יש עוד 440 משפחות שלא הגישו בג"ץ.

12957: העסק איננו פשוט.

12957: יש להם מצוקות מאוד מאוד קשות ומתוך היכרותי את המצב שלהם, אני נתבקשתי על ידי מנכ"ל משרד ראש הממשלה להגיש איזשהו נייר שיכול לפתור את העסק הזה.

12957: כדאי לדעת על מה מדברים כשמדברים על משרד הביטחון.

12957: זה לא משרד הביטחון, זה מינהלת השיקום שקיימת בשירות והיא מטפלת בהם.

12957: לזה נתנו כותרת של משרד הביטחון, אבל זה איננו משרד הביטחון, כדאי לדעת את זה.

12957: זה השירות שיש לו את מינהלת השיקום והוא מטפל בחלק מהאנשים.

12957: כשהם אומרים משרד הביטחון הם מתכוונים למינהלת השיקום שכפופה לשירות, לשירות הביטחון, לא למשרד הביטחון.

12957: זה המצב כרגע.

12957: הייתה החלטה ואני לא רוצה לומר מה דעתי לגבי ההחלטה הזו כי היא איננה חשובה לצורך העניין.

12957: הוחלט לחלק את אנשי צד"ל, כך שחלק יישארו במינהלת השיקום, מה שהם קוראים משרד הביטחון, וחלק הועברו למשרד הקליטה.

12957: אני לא הייתי שותף להחלטה הזו, יורי שטרן הוא זה שהוביל את ההחלטה הזו בזמנו.

12957: הייתה החלטה ממשלה לעשות את ההפרדה.

12957: לא רק שעשו את ההפרדה, אלא גם שינו את התנאים.

12957: זאת אומרת, התנאים של גוף א' אינם התנאים שניתנים בגוף ב'.

קולט אביטל: האם אתה שלם עם ההפרדה הזו?

12957: גברתי היושבת ראש, אם יקבלו את ההצעה שלי אין כבר משמעות להפרדה.

קולט אביטל: אני מבקשת שבכמה מילים תציג את הצעתך.

12957: כפי שאמרתי התקבלה החלטה ועשו את ההפרדה בין משרד הקליטה למינהלת השיקום.

12957: אני חשבתי שההחלטה היא לא טובה משום שהם לא עולים חדשים.

12957: אבל, ההחלטה התקבלה.

12957: לא רק שהתקבלה החלטה, אלא שהרעו את התנאים של אלו שהלכו למשרד הקליטה.

12957: זה לא היה בהתחלה.

12957: בהתחלה המצב היה מאוד טוב כי קיבלו מענקים גדולים, אבל בתהליך לא ארוך אנשי צד"ל שנמצאים במשרד הקליטה מצאו את עצמם מקבלים פחות מאותה קבוצה שנמצאת במינהלת השיקום.

12957: עשינו מלחמה גדולה להעביר את נכי צד"ל למשרד הביטחון, לא השירות הביטחון, צריך לעשות את ההפרדות.

12957: אני פה רוצה לומר לזכותו של שר הביטחון הקודם שהוא קיבל אותם בזרועות פתוחות.

12957: זה היה מאבק לא פשוט, אבל כשזה הגיע לפואד הוא אמר: לא יקום ולא יהיה, משרד הביטחון יטפל בהם.

12957: האם כתוצאה מזה הם מקבלים את התנאים שיש לנכי צה"ל ב-100%?

12957: התשובה היא לא.

12957: יש איזשהם דברים שצריך עדיין לתקן אותם.

12957: אבל בגדול, בתחום הנכים עשינו צעד מאוד גדול קדימה.

12957: התחילו רטינות בתוך צד"ל.

קולט אביטל: מדובר באנשים שלחמו כתף אל כתף איתנו במשך עשרים שנה.

12957: נכון.

קולט אביטל: מדוע אנחנו לא מעניקים להם זכויות של לוחמים שכאילו יצאו לשירות מילואים?

12957: אני יוסי פלד בעד שיתנו להם תנאים כמו של צה"ל, שהממשלה תחליט.

12957: אבל, אני פרקטי ואני מציאותי, והלוואי שאני טועה, ולדעתי החלטה כזו לא תעבור.

12957: אני מעדיף להשקיע אנרגיה במה שאני יכול להביא תוצרת, מלהשקיע במשהו שהוא אוטופי שאני יודע שהוא לא יעבור.

קולט אביטל: השאלה, האם ההשקעה שלך לא מביאה המשך של עוול?

12957: השאלה היא מהו עוול.

12957: מדובר היום ב-600 משפחות, זה לא רק האנשים שיושבים פה.

12957: דרך אגב, אני לא יודעת אם את יודעת שבמאי שנת 2000 הגיעו אלינו למעלה מ-6,000 איש.

קולט אביטל: נכון, אני יודעת.

12957: היום יש לנו קצת יותר מ-2,000.

12957: האנשים שיושבים פה מייצגים את החברים שלהם, וגם את הלא נכים.

12957: כלומר, הם מייצגים אנשים שבמשך הרבה מאוד שנים לחמו איתנו ביחד והיה לנו אינטרס משותף להילחם ביחד.

12957: הם לחמו על הבתים שלהם, אנחנו נלחמנו על הבית שלנו והאינטרס המשותף הזה הביא אותנו לשיתוף פעולה.

12957: אנחנו אימנו אותם, אנחנו מימנו אותם, אנחנו ציידנו אותם ויש לנו עכשיו אחריות מוסרית לטפל בהם.

קולט אביטל: מי שטיפל בהם בדרום לבנון במשך עשרים שנות שותפות זה צה"ל, נכון?

12957: כן, רק צה"ל.

קולט אביטל: ועכשיו אנחנו שולחים אותם מגוף לגוף, מארגון לארגון, מלשכה ללשכה בתהליך שהוא לא תמיד מכבד אנשים, נכון?

12957: גברתי, תראי יש לי בעיה קשה.

12957: מעבר לכל הדיונים פה, באמת בלי לזלזל באף אחד, אני מכבד את הוועדה ואת יושבת ראש, אני מכבד את הבית, אותי יש משהו שמטריד הרבה יותר מכל הדיונים פה והוא מה יקרה ביום ראשון.

12957: ביום ראשון לאנשים האלה אין אוכל, אין בית, אין כלום.

12957: הסידור של הממשלה או החלטת הממשלה נגמרת ביום ראשון, והשאלה האם זה קשור למשרד הביטחון או למשרד הקליטה היא דבר משני לגמרי עכשיו.

קולט אביטל: אתה צודק, ולכן אמרתי קודם כי יש לנו בעיה מיידית ושיש לנו גם בעיה עקרונית לטווח יותר ארוך.

קולט אביטל: אנחנו נתכנסנו היום קודם כל כדי לפתור את הבעיה המיידית, או לנסות לעזור למשרד הקליטה, כי זו הכתובת בשלב זה, לפתור את הבעיה המיידית.

12957: נכון.

12957: אני רוצה לומר מילים על ההצעה שלי.

12957: אני לא התנדבתי לנושא הזה, אני נתבקשתי.

12957: פנו אליי ויכולתי לומר שאני לא מעוניין לעסוק בזה כי אין לי זמן וכו'.

12957: אבל כשפנה אליי מנכ"ל משרד ראש הממשלה אמרתי: בסדר, אני אעשה זאת.

12957: לקחתי את האילוצים שמדינת ישראל חיה בהם, את הצרכים שמגיעים לחברים האלה, ומגיע להם, וניסיתי להגיש ההצעה.

12957: ההצעה שלי קודם כל אומרת שלא יהיו שום הבדלים בין הקבוצה שמטופלת במשרד הביטחון כמו שאנחנו אומרים, ובין הקבוצה שמטופלת במשרד הקליטה ואני מתכוון כלפי מעלה.

12957: זאת אומרת, ההצעה שלי אומרת לעשות קודם כל השוואה בין שני הגופים כלפי מעלה.

12957: כלומר, לקחת את משרד הקליטה ולהחזיר אותו לתנאים של מינהלת השיקום/משרד הביטחון.

12957: שנית, יש עוד קבוצת אנשים שהם תחת הכותרת של חריגים, זה הדרגות הבכירות, וזה סדר גודל של עוד 6-8 איש.

12957: את כל נושא הדיור צריך להחזיר לשתי הקבוצות למצב הקודם שהיה יותר כסף ממה שיש היום.

12957: כנ"ל, להמשיך את נושא קצבת מחייה, ושוב אני אומר, תמיד ברף הגבוה ולא ברף הנמוך.

12957: בנושא עבודה צריכה להיות החלטת ממשלה שכפי שחברת החשמל קיבלה 25 עובדים, כל החברות הממשלתיות תקבלנה הנחייה לקבל לעבודה 10-20 איש.

12957: אם תהיינה עשר חברות ממשלתיות שכאלה אז נפתור את מרבית בעיות העבודה.

12957: בכל המקומות משלמים להם שכר מינימום.

12957: פגשתי בחור שנוסע לעבודה כל יום מטבריה לאלון תבור.

12957: הוא מקבל תוספת עידוד עבודה בסך אלף שקלים.

12957: אבל, את אלף השקלים האלו הוא צריך להוציא על נסיעות.

12957: אותו בחור אומר לי: בשביל מה לי לעבוד?

12957: אני הצעתי שבמשך שלוש שנים כל אנשי צד"ל, בלי יוצא מהכלל, שיצאו לעבודה יקבלו עידוד עבודה בסך אלפיים שקל לחודש.

12957: יש לנפק להם מייד רשיונות נשק.

12957: יש בעיה עם זה כי מצריך אישור ממשרד הפנים וכדי לקבל נשק אתה צריך תעודת זהות ישראלית.

12957: בדיוק כפי שפתרנו להם את בעיית לוחיות הרכב הלבנוניות, נמצא דרך לעשות את זה.

12957: אפשר להתקין איזה תקנה שתאפשר זאת.

12957: דרך אגב, מר יצחקי אמר לי בנוכחות אנשי צד"ל שבעיית רשיונות הנשק פתורה.

קולט אביטל: הבעיה היא שמר יצחקי לא נמצא כאן, ועד כמה שלי ידוע מהפרוטוקול של הישיבה הקודמת שהתקיימה פה ב-16 לאוקטובר, שום דבר לא קרה וגם הרשיונות לא הונפקו.

12957: זה נכון.

12957: אני רוצה לחזור להצעה שלי.

12957: לגבי הנכים, יש להשוות את התנאים שלהם במאת האחוזים לתנאים של נכי צה"ל.

12957: יש פה בעיה אחת עליה דיבר איתי משרד הביטחון.

12957: לנכי צה"ל עד היום ניפקו רכב עם מנוע 2,000 סמ"ק, ואמרו שיספקו רכב עם מנוע 1,600 סמ"ק.

12957: אני אמרתי: אל תתעסקו עם זה אפילו, זה בסדר.

12957: לא שווה בכלל להתעסק עם העניין הזה.

12957: אני מציע פה שלא נטרטר אנשי צד"ל שהם מעל גיל 50 לחתום בלשכה העבודה.

12957: הם צריכים לחתום פעמיים בשבוע.

קולט אביטל: ואתה מציע שכל זה עדיין יתרכז במשרד הקליטה?

12957: אני אומר לך בסוף כיצד זה יתרכז, למרות שחשבתי שהסברתי זאת.

12957: יש פה בעיה של דרכונים.

12957: תעודות התושב שיש להם נותנות להם הכל, חוץ משני דברים.

12957: אין להם דרכון והם לא יכולים להצביע לכנסת.

12957: הכנסת לא כל כך מעניינת אותם, הדרכון מעניין אותם מאוד.

12957: שוב, אם אתה לא אזרח ישראלי אתה לא יכול לקבל דרכון.

12957: תואיל נא הכנסת המכובדת או תואיל נא הממשלה המכובדת להתקין תקנה שאומרת שיש להנפיק להם דרכונים למרות שהם לא עולים חדשים, הם גוף מיוחד.

12957: צריך למצוא דרך להנפיק דרכונים כדי שהם יוכלו לנסוע לבקר קרובי משפחה.

קולט אביטל: אולי אפשר לתת להם תעודות מסע.

12957: תעודות מסע זה דבר רע מאוד, זה פסה-פסה.

12957: מתייחסים אליהם כמו אל סמרטוטים.

12957: זה לא פתרון.

12957: חלק מהמשפחות שלהם נמצאות בלבנון ויש להם אפשרות להיפגש איתם בשבדיה, בנורבגיה ובקפריסין.

12957: הם נוסעים לקפריסין ומוציאים להם את הנשמה.

קולט אביטל: אני בטוחה שעם הרוח החדשה שנושבת היום במשרד הפנים אולי אפשר להגיע להסדר.

קולט אביטל: אני מבינה שמחר הנושא הזה יידון בוועדת הפנים, ואולי אנחנו נעביר לוועדת הפנים כמה מההמלצות האלה.

12957: אני המלצתי להגדיל את מענק היציאה ללבנון.

12957: יש פה בעיה מאוד מאוד רגישה.

12957: קודם כל, הדרישה באה מצד"ל.

12957: משפחה שמחליטה לחזור ללבנון יש לה קודם כל בעיה כי לא מדברים איתה שם, היא לא מתקבלת שם בזרועות פתוחות.

12957: החיזבאללה נמצא שם בשטח, וכן המודיעין של צבא לבנון.

12957: אבל, הם מסתדרים עם הכספים.

12957: הם ביקשו להגדיל את המענק הזה ואני המלצתי להגדיל את המענק הזה.

12957: הם קיבלו בין 30 ל-50 ואני מציע שהם יקבלו בין 50 ל- 60.

12957: אני רוצה שיהיה ברור שאנחנו לא לוחצים אותם לחזור לשם.

12957: מי שלא רוצה לא יחזור.

12957: הם כותבים לי מכתבים ואומרים לי: תביא עוד עשרת אלפים דולר ואני הולך ללבנון.

12957: ובכן, אנחנו לא לוחצים אותם ואני המלצתי להגדיל את המענק.

12957: לטעמי, אני לא יודע אם אני צודק, עשינו שגיאה בחלוקה בין השיקום לבין משרד הקליטה.

יולי יואל אדלשטיין: אתה צודק.

קולט אביטל: לפעמים אפשר לתקן שגיאות.

12957: אני חושב שאם יעשו עכשיו פריש-מיש זה יצור בלגאן מחדש.

12957: ההצעה שלי אומרת שיהיו שני גופים שמטפלים בהם באותם תנאים.

12957: יש להשוות אותם באותם תנאים.

12957: חברים, במאמר מוסגר אני רוצה לשאול האם אתם חושבים שלשירות הכללי יש היום ראש להתעסק עם כל כך הרבה משפחות?

12957: תחליטו אתם אם יש לו זמן או לא.

12957: אני חושב שאם יחזירו היום את המשפחות האלה לשיקום זה יעשה בלגאן מאוד מאוד גדול.

12957: אני חושב שההצעה שלי האומרת שיש להשוות את התנאים של כולם, היא ההצעה הנכונה היום, על בסיס השגיאה שעשינו כאשר עשינו את החלוקה.

12957: אני סיימתי את דבריי.

קולט אביטל: אני אתן תכף את רשות הדיבור לאנשי צד"ל ואני אבקש התייחסות לשאלה, מה יותר כואב?

קולט אביטל: התנאים?

קולט אביטל: המעמד?

קולט אביטל: אבל קודם לכן אני צריכה לתת את רשות הדיבור לחבר הכנסת יגאל יאסינוב.

יגאל יאסינוב: קודם כל אני רוצה לומר לכם תודה רבה על כך שהייתם איתנו במשך כל השנים הקשות ועל כך שעזרתם לנו.

יגאל יאסינוב: אתם הייתם חברנו לנשק.

פואד שדיד: אנחנו מאוד אוהבים אתכם.

פואד שדיד: כל אחד מאיתנו היה פצוע שלוש וארבע פעמים, לא רק פעם אחת, ולמרות זאת המשכנו את העבודה שלנו בצבא.

פואד שדיד: שלמה וכולם מכירים את זה.

יגאל יאסינוב: אני בהחלט חושב שקודם כל צריך לתמוך בהצעה של יוסי, להתחיל לטפל בהם בשני המשרדים אבל באותם תנאים.

יגאל יאסינוב: בכל מקרה צריכים להוסיף לזה שתוך זמן ראוי יש לאחד את הטיפול שבין שני המשרדים לגוף בינמשרדי אחד, כך גם יהיה חסכון כספי וכך גם יהיה פחות בלגאן.

יגאל יאסינוב: זה גם יותר מכובד.

יגאל יאסינוב: לגבי הדרכונים, אני חושב שחובתנו לפנות לוועדת הפנים ולשר הפנים בבקשה ספציפית.

יגאל יאסינוב: אולי אפשר לחוקק את זה כהוראת שעה.

יגאל יאסינוב: צריך לעשות זאת בזמן הקרוב.

יגאל יאסינוב: באחד מביקורי בצפון הארץ ראיתי שהתנאים שבהם הם חיים הם מתחת לכל ביקורת.

יגאל יאסינוב: צריך לעשות משהו כדי לשנות את המצב.

יגאל יאסינוב: אם אנחנו לא נעזור להם אנחנו נהיה כבוגדים בחברים, וכל מי שבוגד בחברים פעם אחת לא ניתן יהיה לסמוך עליו ולהאמין לו בעתיד.

יגאל יאסינוב: האנשים האלו הם חברים שלנו, הם אנשים שתרמו למדינת ישראל יותר מאנשים אחרים.

יגאל יאסינוב: תודה.

קולט אביטל: תודה.

קולט אביטל: חבר הכנסת איוב קרא, בבקשה.

איוב קרא: גברתי, אני ליוויתי את הקבוצה הזו עוד לפני הגעתה לארץ ומאוד חורה לי שהדברים היום הגיעו למצבם הנוכחי.

איוב קרא: אני זוכר את יומם הראשון בארץ כאשר חיים רמון היה שר הפנים.

איוב קרא: נפגשנו איתו כשהייתי יושב ראש השדולה והוא אמר שתוך שנה הם יקבלו מעמד בישראל.

איוב קרא: אני זוכר את הדברים האלו מצוין.

איוב קרא: לצערי הרב, חיים רמון התחלף ומישהו דאג שהם לא יקבלו מעמד.

איוב קרא: המעמד שלהם הוא הדבר הכי מרכזי כרגע.

איוב קרא: אין להם מעמד, אין במשרד הפנים תקנות.

קולט אביטל: לפי דעתך, מי דאג שהם לא יקבלו מעמד?

איוב קרא: אני אומר את הדברים בגלוי, אלי ישי לא רצה שהם יקבלו מעמד.

איוב קרא: אם יחפשו בפרוטוקולים של ועדת הפנים יראו שחיים רמון הודיע שתוך שנה הם יקבלו מעמד בישראל, והם יחליטו האם להיות תושבי קבע או שהם רוצים לקבל תעודות זיהוי ישראליות.

איוב קרא: אני זוכר את זה מצוין.

איוב קרא: עברו שנים מאז ושום דבר לא הסתדר.

איוב קרא: לדעתי, הסוגיה הזו היא מאוד כואבת.

איוב קרא: אנחנו התבקשנו שלא להגיש חוק שיעגן את מעמדם בחקיקה, הם אמרו: אנחנו נדאג לכל.

קולט אביטל: זה נראה שאנחנו צריכים להגיש את החוק.

איוב קרא: אני חושב שאת היית חתומה על החוק.

קולט אביטל: נכון.

קולט אביטל: חבר הכנסת יצחק הרצוג מגיש עכשיו חוק.

קולט אביטל: אבל, אנחנו ניסינו להגיש חוק והממשלה מנעה מאיתנו.

איוב קרא: הממשלה מנעה מאיתנו להגיש את החוק והיא הבטיחה לנו שהיא כביכול תדאג לכל.

איוב קרא: לצערי, לא חוקקו חוק וגם לא תקנות.

איוב קרא: אני הייתי נוכח בפגישה האחרונה שנערכה כאן עם אביגדור יצחקי שבה הוחלט לאחד את שתי הקבוצות של אנשי צד"ל.

איוב קרא: זו הייתה המלצה חד משמעית של כל הוועדה, משום שהם מרגישים רע מאוד עם הפיצול הזה.

איוב קרא: הם חשים שיש איפה ואיפה בטיפול בין שתי הקבוצות וכי יש בקרבם אנשים שהם מטופחים ואנשים שהם פחות מטופחים.

איוב קרא: לדעתי, שום דבר לא נעשה בעניין איחוד שתי הקבוצות למרות שהוחלט כן לאחד.

קולט אביטל: השאלה היא, האם גם אביגדור יצחקי הסכים להחלטה?

איוב קרא: כן, זה היה על דעתו, אני ישבתי לידו.

איוב קרא: מאוד חשוב לאחד אותם לקבוצה אחת וזה לא רק עניין התנאים.

רונן פלוט: לא בדיוק כך הייתה ההחלטה, אלא הוחלט שעניין איחוד הקבוצות ייבדק.

איוב קרא: זה ייבדק באופן חיובי.

קולט אביטל: ברגע שאומרים שזה ייבדק קוברים למעשה את העניין.

איוב קרא: רוח הדברים אז דיברה על כך שמקבלים את ההצעה שלי לאחד את שתי הקבוצות.

קולט אביטל: יכול להיות שהיום נצטרך לקבל החלטות מחודשות.

איוב קרא: לדעתי הסוגיה המרכזית כרגע היא שביום ראשון לא יהיה תקציב לאנשים האלה.

איוב קרא: זה הדבר הכי חשוב כרגע וזה מה שצריך לעניין אותנו.

איוב קרא: אנחנו צריכים לראות איך אנחנו נותנים להם אפשרות להמשיך להתפרנס ולחיות.

איוב קרא: אני מבין שיש פה סוגיה משפטית, יש בג"ץ, ולמשרד ראש הממשלה קשה כרגע לפתור את הבעיה.

איוב קרא: לכן המלצתי לכל הגורמים היא שימשיכו את התנאים שהם מקבלים היום עד לבירור בבג"ץ.

איוב קרא: בבג"ץ אפשר להעלות גם את הסוגיה הזו ושגם בג"ץ יתייחס לזה.

איוב קרא: עד לדיון בבג"ץ תמשיך המדינה לפעול ברוח הדברים שהיא פעלה בהם היום.

איוב קרא: זו ההמלצה הכי חשובה.

איוב קרא: לדעתי, המדינה תדרוש מבג"ץ לפסוק בסוגיה הזו.

איוב קרא: מדינת ישראל לא תגיע לפשיטת רגל אם היא תמשיך לסייע להם בתקופה הקרובה עד אשר בג"ץ יפסוק.

איוב קרא: מחר יתקיים דיון בוועדת הפנים ולדעתי כולנו צריכים להתאחד מול הסוגיות שיוסי פלד העלה בעניין מעמדם של אנשי צד"ל.

איוב קרא: זה מאוד חשוב.

איוב קרא: לדעתי, הנכים צריכים לקבל מעמד של נכי צה"ל.

איוב קרא: מעמדם האישי צריך להיות מוגדר.

איוב קרא: מעמדו של נכה צד"ל צריך להיות מושווה למעמדו של נכה צה"ל.

איוב קרא: ניתן לשלב את אנשי צד"ל שהם עד גיל 50 בעבודה בכוחות הביטחון.

איוב קרא: אני חושב שיש לתת תמריץ יותר גבוה לאותם אלה שיצאו לעבודה.

איוב קרא: מה שחשוב הוא שהצעירים שבניהם לא ישבו בבית.

איוב קרא: המבוגרים שבאנשי צד"ל צריכים לקבל פנסיה עבור שירות ארוך במסגרת צד"ל.

איוב קרא: כך אנחנו נפתור את הבעיה.

איוב קרא: עלות הטיפול באנשי צד"ל היא כמו עלות הטיפול בעולים חדשים בחודש אחד, זה הכל.

קולט אביטל: תודה רבה.

קולט אביטל: רן מלמד, בבקשה.

רן מלמד: שלום לכולם, אני מייצג את עמותת "ידיד".

רן מלמד: אנחנו עובדים עם אנשי צד"ל כבר שנתיים.

רן מלמד: בתחילת דבריי אני רוצה לומר שאני נדהם ומתבייש מהדיון שיש פה ואני אומר מדוע.

רן מלמד: אנשים יושבים באוהל מול משרד ראש הממשלה כבר שלושה חודשים ואף אחד מחברי הכנסת, ואף אחד מהשרים לא היה שם, למעט יוסי פלד ועוד כמה.

רן מלמד: יוסי עושה עבודה נפלאה.

רן מלמד: הדבר היחידי שהיה הוא ניסיונות שלא יהיו פעולות מחאה לפני הבחירות, וזה חבל.

רן מלמד: יוסי אומר שיש לאנשי צד"ל הרבה ועדים.

רן מלמד: מכל מקום, הוועד של צד"ל לא נמצא פה.

רן מלמד: הוועד שיושב באוהל המחאה, הוועד שמייצג קצת יותר מ-170 משפחות לא נמצא כאן היום.

12957: אתה צריך לומר שהוועד הזה מייצג 170 משפחות מתוך 600 משפחות.

רן מלמד: הוועד הזה לא נמצא כאן די מתוך מחאה על כך שאמרו להם כמה אנשים להביא לישיבה וכמה לא להביא.

רן מלמד: לכן, הוועד בחר לא להיות פה.

קולט אביטל: סליחה, מי שמזמין לכנסת זה אנחנו ואנחנו לא אמרנו להם כמה להביא.

רן מלמד: הם לא קיבלו הזמנה.

וילמה מאור: קיבלנו מהם מכתב עבור חברת הכנסת קולט אביטל האומר שהם מחרימים את הישיבה.

וילמה מאור: איך הם יכולים להחרים ישיבה אם הם לא מוזמנים לישיבה?

12957: אנחנו הזמנו אותם, הזמנו חלק מהנכים.

12957: פנינו לוועד העליון של צד"ל והזמנו משם שני נציגים, אחרת היו מגיעים לפה 17 איש.

12957: אני קיימתי פגישה עם הוועד העליון בנהרייה ואמרנו ששני נציגים יגיעו מכל קבוצה והם אמרו: לא, אנחנו לא באים.

12957: אתם לא אשמים, אנחנו אשמים.

רן מלמד: זו לא האשמה נגד הוועדה.

רן מלמד: הם לא קיבלו הזמנה מהוועדה, הם קיבלו הזמנה באמצעות יוסי.

שלמה חסון: רן, אתה אמרת בתחילת דבריך אתה אמרת שהם לא הגיעו די מתוך מחאה.

שלמה חסון: הם לא הגיעו בגלל המלצת עורכי הדין שלהם.

רן מלמד: זה לא נכון.

רן מלמד: אני דיברתי אתמול עם אביגדור פלדמן והוא אמר במפורש להפך.

רן מלמד: הוא אמר: תבואו ותשמיעו את מה שיש לכם לומר.

רן מלמד: חלק מהמלצותיו של יוסי פלד הוא ממש מצוין.

רן מלמד: אפשר לממש את ההמלצות ובכלל לא צריך את הסכמת אנשי צד"ל בשביל לממש אותן.

רן מלמד: לא צריך לקבל את הסכמת אנשי צד"ל כדי לתת להם רשיונות לנשק, לא צריך את הסכמת אנשי צד"ל בשביל לסדר להם דרכונים, לא צריך לקבל את הסכמת אנשי צד"ל כדי להציע להם עבודות בחברות ממשלתיות בנושאים ביטחוניים או בנושאים אחרים.

רן מלמד: גם לא צריך לקבל את הסכמת אנשי צד"ל כדי שהם יקבלו הכשרה מקצועית.

רן מלמד: אנשי צד"ל, ולדעתי לפחות בצדק, דורשים להעביר אותם למשרד הביטחון, לא למינהלת השיקום בשירות הביטחון, אלא למשרד הביטחון.

רן מלמד: הם אומרים: אנחנו היינו חיילים הרבה שנים, ולכן תנו פנסיה צבאית למי שמגיע לו, כל אחד לפי הקריטריונים שלו.

רן מלמד: הם מבקשים להעביר אותם למשרד הביטחון ועל זה בעצם עומד היום העניין.

רן מלמד: הממשלה יכולה באופן חד צדדי לומר שהיא מאריכה את הסכומים שמגיעים לאנשי צד"ל כפי שיוסי פלד הציע לשלוש שנים.

רן מלמד: עד ששאר הבעיות תיפתרנה אפשר פשוט להאריך את הנושא לשלוש שנים, לא צריכה להיות שום בעיה עם זה.

רן מלמד: אפשר לעשות את ההארכה.

רן מלמד: הבעיה הנוספת שיש עם אנשי צד"ל היא חוסר האמון הטוטלי במערכת השלטון הישראלית.

רן מלמד: יוסי הקריא חלק מההצעות שלו ואני עברתי על חלק מההצעות.

רן מלמד: חלק מהצעותיו כמו למשל בנושא עבודה ודיור מופיעות בהחלטות הממשלה הקודמות.

רן מלמד: ההחלטות האלה לא מומשו.

יצחק הרצוג: חלקם אפילו לא הולכים לביטוח הלאומי.

12957: אבל, ההחלטה נגמרה.

12957: אל תסבירו את ההצעה שלי.

12957: אני כתבתי את ההצעה לא אתם, תנו לי להסביר אותה.

רן מלמד: אתה כתבת את ההמלצות בלי להיפגש איתם.

12957: אתה לא צודק.

12957: יש פה אנשים שהיו איתי בפגישות איתם, על מה אתם מדבר?

קולט אביטל: יוסי, אנחנו לא מדברים כרגע בצורה פרסונלית, ודאי לא על ההמלצות שלך.

קולט אביטל: אבל, חלק מההמלצות כבר היו מעוגנות בהחלטת ממשלה.

קולט אביטל: למשל, להעניק להם רשיונות נשק.

קולט אביטל: אם קראתי נכון את הפרוטוקול של הישיבה הקודמת, מנכ"ל משרד ראש הממשלה אומר שההחלטות שהתקבלו על ידי הממשלה לא מומשו.

קולט אביטל: אנחנו מנסים עכשיו לראות איך אנחנו, למרות שיש לכולנו הרגשות של תסכול, יכולים לצאת מכאן לנסות לקדם את הנושא.

קולט אביטל: *

12957: להערכתי, צריכים לצאת מכאן עם שני דברים.

12957: קודם כל, שהאנשים האלה ידעו שביום ראשון לא מבטלים שום דבר.

12957: זה הדבר הכי חשוב שהם צריכים לדעת.

12957: שנית, האם אתם חושבים שהנייר הזה נכתב כי ישבתי והשתעממתי?

12957: לא.

12957: לקחתי את מה שהוחלט בממשלה, גם מה שלא קוים, וניסיתי לעגן את זה בצורה מסודרת.

12957: מבחינתי, המכשול העיקרי שיהיה פה הוא משרד האוצר.

12957: משרד האוצר שונא את ההצעה הזו, אני יודע את זה.

קריאה: הוא שנא את אנשי צד"ל מהיום הראשון.

קולט אביטל: משרד האוצר שונא את כל מי שצריך לתת לו כסף, זה לא אישי.

איוב קרא: הוא שונא לתת כסף, אבל אל תגזימו.

הראל בלינדה: אנחנו לא שונאים את אנשי צד"ל.

12957: גברתי היושבת ראש, בהצעה שלי יש גם טבלה כספית.

12957: ההבדל בין מה ששילמו להם עד היום לבין מה שאני הוא מציע הוא בסך הכל הבדל 7-8 מיליון שקל לשנה.

12957: תחשבו על מה אנחנו מדברים?

12957: אנחנו מדברים על כלום, כלום.

קולט אביטל: אני רוצה להעביר את רשות הדיבור לאחד מאנשי צד"ל.

שלמה חסון: פואד שירת בצד"ל הרבה שנים שבמהלכן הוא נפצע כמה פעמים ויש לו כמעט 100% נכות.

פואד שדיד: אנחנו עבדנו איתכם במשך שנים רבות.

פואד שדיד: אנחנו עברנו קורסים שונים כאן בארץ.

פואד שדיד: באזור שלנו היו כ-80 אלף איש, וכ- 10 אלף איש מתוכם עבדו עם ישראל והם קיבלו מכה.

פואד שדיד: אלה שלא עבדו עם ישראל נשארו בבית שלהם ולא קרה להם שום דבר.

פואד שדיד: אני רוצה להעלות עכשיו את בעיית הנכים שהיא "על הפנים".

פואד שדיד: אנחנו נכים ומגיע לנו משהו אחר.

פואד שדיד: אומרים לנו שאת המשכורת שלנו נקבל ממשרד הקליטה ואת התגמול נקבל ממשרד הביטחון.

פואד שדיד: המשכורת שלנו ממשרד הקליטה תופסק עוד 15 יום.

פואד שדיד: איך אדם שיש לו 100% נכות והוא בעל משפחה עם שלושה ילדים, יכול לחיות עם תגמול של 4,000 שקלים, ועם סכום של 700 ₪ עבור צרכים מיוחדים?

פואד שדיד: אדם שיש לו 50% נכות מקבל 2,000 שקל ומטה.

פואד שדיד: כל הכבוד לאדון יוסי פלד.

פואד שדיד: אנחנו רוצים שהבעיה שלנו תיפתר מהר, אנחנו לא יכולים לחכות עוד.

פואד שדיד: כבר שלוש שנים עברו ועדיין לא ביקרנו את המשפחות שלנו שנמצאות בלבנון, ולא יצאנו לטיול עם המשפחות שלנו.

פואד שדיד: אנחנו מבקשים רק דבר אחד, אנחנו לא רוצים להישאר במשרד הקליטה, זה לא הבית שלנו.

פואד שדיד: הם לא יודעים איך לטפל בנו .

פואד שדיד: יש לנו בעיות בריאות, בעיות דיור.

פואד שדיד: אנחנו גרים עכשיו בבתים שלא מתאימים לצרכים של נכים.

פואד שדיד: למשל, השירותים לא מספיק רחבים.

פואד שדיד: אנחנו רוצים להיות בבית שלנו, במשרד הביטחון, ואנחנו רוצים שלא יהיה הבדל בין נכה צה"ל לביננו.

פואד שדיד: אין הבדל בין דם לדם, אנחנו חיינו ביחד.

פואד שדיד: עניין הנכים הוא לא עניין גדול.

פואד שדיד: לא מדובר בקבוצה גדולה של נכים.

פואד שדיד: מדובר בכ-63 איש בסך הכל, כאשר 8 איש מהם הם נכים קשים.

פואד שדיד: כעשרה אנשים הם בדרגת נכות של 50%.

פואד שדיד: לכ-20 איש יש דרגת נכות של 20%.

פואד שדיד: האם זה מה שיגרום למדינת ישראל בעיה גדולה?

פואד שדיד: אנחנו לא רוצים שיהיה הבדל גם בנושא הרכב.

פואד שדיד: מדובר בארבע רכבים וזהו.

12957: לא שווה להתעסק עם זה.

פואד שדיד: אנחנו נמצאים פה לבד, המשפחות שלנו נמצאות בלבנון.

פואד שדיד: לא ראינו את האחים שלנו, אם ההורים שלנו.

פואד שדיד: אנחנו נמצאים במצב של לחץ.

פואד שדיד: אני למשל כל הזמן מתעצבן ואני מכה את אשתי ואת ילדיי וזה מצב לא טוב.

פואד שדיד: הילדים שלנו בני ה-15 וה-16 שנים שואלים איתנו מה יהיה איתם בעתיד?

פואד שדיד: האם הם ילכו לצבא או לא?

פואד שדיד: מה עושים?

קולט אביטל: אני הזמנתי את חבר הכנסת הרצוג לדיון משום שהוא מקדם הצעת חוק.

יצחק הרצוג: גברתי היושבת ראש, אני מודה לך שהזמנת אותי לישיבה.

יצחק הרצוג: אני יזמתי הצעת חוק להסדרת מעמדם של אנשי צד"ל, מכיוון שברור לכולם שמדובר על כך שמשבוע הבא תהיינה משפחות בחרפת רעב.

יצחק הרצוג: רוב המשפחות האלה לא יכולות לחזור ללבנון.

יצחק הרצוג: מי שחזר לשם בתקופה האחרונה נעלם ולא נודע כי בא אל קרבו, יש חרדה גדולה מאוד למצבם של אלה שחוזרים.

יצחק הרצוג: אני גם הגשתי היום שאילתא בעל פה כי אני רוצה שראש הממשלה יבוא ויתייצב ויסביר כאן מה הוא מתכנן לעשות ב-31 לחודש, ואיך הוא מתכנן להתייחס לעובדה שפשוט יפסיקו לשלם להם.

יצחק הרצוג: לדעתי, ההסדר היחידי שיהיה בסופו של דבר יהיה רק בחקיקה.

יצחק הרצוג: ההצעה שאני מניתי בחקיקה היא הסדרתם כאזרחים והפנייתם לרשויות הטיפול כמו חיילי צה"ל.

יצחק הרצוג: הוועדות יבחנו וימיינו את הפניות, הן תבדוקנה כל אחד לפי מצבו.

יצחק הרצוג: העובדה שהם נמצאים היום במשרד הקליטה היא אנדרוגינוס.

יצחק הרצוג: זה אוי לי מיוצרי ואוי לי מיצרי, זה מצב שהוא בלתי אפשרי.

יצחק הרצוג: הם נופלים פה בין הכיסאות.

יצחק הרצוג: לכן, ההסדר היחידי הוא בחקיקה.

יצחק הרצוג: אבל, עד אז הממשלה חייבת להאריך את ההסדר ואני מקווה שראש הממשלה יופיע תוך יומיים במליאת הכנסת ויסביר איך הוא מוכן להאריך את ההסדר.

12957: לא יעזור לנו שום דבר, יום ראשון יגיע.

יצחק הרצוג: אני הגשתי שאילתא בעל-פה וזה אומר שהוא צריך להתייצב תוך יומיים ולהסביר מה קורה.

קולט אביטל: חבר הכנסת אדלשטיין, בבקשה.

יולי יואל אדלשטיין: מפאת קוצר הזמן אני לא אחזור על הדברים שבהם פתח חבר הכנסת יאסינוב.

יולי יואל אדלשטיין: אני חושב שהדברים לגבי היחס לאנשי צד"ל כאחים לנשק הם ידועים.

יולי יואל אדלשטיין: אני רוצה להעלות שתי סוגיות.

יולי יואל אדלשטיין: הסוגיה האחת היא ברוח הצעותיו של האלוף במילואים יוסי פלד.

יולי יואל אדלשטיין: אני חושב שצריך לדאוג פה להשוואת תנאים של כלל אנשי צד"ל, כולל ודאי תשומת לב לקבוצות מיוחדים כגון נכים.

יולי יואל אדלשטיין: אני לא מבין את החלוקה כרגע שיש בקרב אנשי צד"ל.

יולי יואל אדלשטיין: אני חושב שאנחנו צריכים לדאוג להסדרת מעמדם והשוואת התנאים של כלל אנשי צד"ל וצריך לעשות את זה באמת בצורה מיידית.

יולי יואל אדלשטיין: אם אנחנו נראה שזה לא הולך בצעדים מינהליים אז כנראה שנצטרך לתמוך בחקיקה להסדרת המעמד.

יולי יואל אדלשטיין: השאלה הכספית עולה תמיד.

יולי יואל אדלשטיין: אני כיהנתי הרבה שנים בראש משרד הקליטה ואני רוצה לומר שהשאלה המכשילה היא תמיד השאלה מה יקרה אם יבואו עוד מאה אלף עולים או עוד מאתיים אלף עולים?

יולי יואל אדלשטיין: האם כולם יהיו עם הזכויות האלה?

יולי יואל אדלשטיין: כאן מדובר בקבוצה שהיא מוגדרת והיא אפילו קטנה משום שיש משפחות שיוצאות גם לחו"ל, ולכן את הסכנה הזו.

יולי יואל אדלשטיין: הדבר השני שאני רוצה לומר נראה משני אבל הוא לא משני.

יולי יואל אדלשטיין: לפני שנתיים אני אמרתי את דעתי לגבי החלוקה מבלי להבין הרבה בסוגיה, והיחידים מבין המבינים בסוגיה שהיה מוכן להקשיב ולומר שיש בזה מן האמת היה האלוף במילואים פלד שנוכח כאן.

יולי יואל אדלשטיין: משום מה כל השאר חשבו שהעברת אנשי צד"ל למשרד הקליטה היא הפתרון, וכמו שבונים ארמונות מזהב לכל העולים אז יבנו גם ארמונות לאנשי מצד"ל.

איוב קרא: היה בעניין הזה ויכוח קשה, היו עוד כמה מתנגדים.

יולי יואל אדלשטיין: אני מתנצל אם שכחתי עוד קולות.

יולי יואל אדלשטיין: אני זוכר שהאלוף במילואים יוסי פלד היה היחידי שהיה מוכן לתמוך, כל השאר אמרו שאני כנראה דואג רק לעולים ושונא את אנשי צד"ל ולכן אני לא רוצה אותם במשרד הקליטה.

יולי יואל אדלשטיין: מה ששמענו כאן הוא נכון.

יולי יואל אדלשטיין: אנשי צד"ל הם לא עולים חדשים, הם לא מבינים למה אנשים שנלחמו לצידם נמצאים במעמד א' בעוד הם נמצאים במעמד ה' או ו'.

יולי יואל אדלשטיין: אני חושב שלסוגיה הזו צריך לשים קץ.

יולי יואל אדלשטיין: הייתה נכונות מסוימת סוף סוף בדיונים, לא בהחלטות ממשלה, שבאמת נעשתה פה איזשהי טעות.

יולי יואל אדלשטיין: קשה הרי להודות בטעויות, אבל סוף סוף מבינים.

יולי יואל אדלשטיין: צריך קודם כל להשוות את התנאים כדי שלאנשים יהיה מה לאכול, אחר כך בתהליך יש להקים מינהלת.

יולי יואל אדלשטיין: יש כל כך הרבה שרים וסגני שרים שהם עם תיק ובלי תיק, ואנחנו בהחלט נמצא מי שיכול להיות אחראי בעניין הזה.

יולי יואל אדלשטיין: תודה גברתי היושבת ראש.

קולט אביטל: לפני שאנחנו מסיימים, אני רוצה לקבל הסבר מאיש האוצר.

קולט אביטל: אני גם רוצה להבין האם הוא מביא איזשהי בשורה לגבי מה יקרה לאחר ה-30 לחודש.

הראל בלינדה: החלטת הממשלה האחרונה קבעה של הטבות מיוחדות לאנשי צד"ל והיא קצבה אותן בזמן.

הראל בלינדה: להבנתי, הכוונה הייתה שבסופו של דבר לאחר הזמן שהוקצב, אנשי צד"ל ישתלבו כמו כל אזרח רגיל.

הראל בלינדה: הם לא מפסיקים את כל ההטבות שלהם, אלא הם יקבלו את ההטבות שניתנות להבנתי לכל עולה חדש במדינת ישראל.

קולט אביטל: הם לא עולים.

12957: הוא ישכנע אותך שהם עולים.

12957: הם לא עולים.

קולט אביטל: נציג האוצר, אני לא מבקשת התייחסות למה שעשיתם עד עכשיו, כי אנחנו יודעים את זה.

קולט אביטל: אני מבקשת לדעת מה עשוי לקרות לאחר השבוע הבא.

הראל בלינדה: המשפט האחרון שלי נאמר לא בשביל לטעון שהם עולים, אלא הוא בהתייחס למה שנאמר פה כאילו בשבוע הבא הולכת להיות כאן איזשהי חרפת רע והם יזרקו לרחוב.

הראל בלינדה: הם הולכים לקבל את הקצבאות שניתנות לאנשים אחרים שהגיעו למדינת ישראל.

רן מלמד: לא נכון.

הראל בלינדה: כך הבנתי את הדברים.

רן מלמד: הבנתך לא נכונה.

קולט אביטל: יש גם אנשים שמאז חודש אוגוסט לא קיבלו קיצבאות.

הראל בלינדה: החלטת הממשלה היא לא מאתמול, החלטת הממשלה היא מאוגוסט שנה שעברה.

12957: מי שהחליט יכול לשנות.

הראל בלינדה: אין שום ספק, מי שהחליט יכול לשנות.

הראל בלינדה: אנחנו נאמר את דעתנו בפורומים המתאימים, אבל אנחנו לא יכולים לשנות את זה.

הראל בלינדה: מנכ"ל משרד הקליטה אמר כי היה דיון לפני מספר ימים אצל אביגדור יצחקי.

הראל בלינדה: להבנתי התקבלה שם החלטה לא לשנות בשלב הזה.

הראל בלינדה: אני חושב שהחלטה כזו אפשר לשנות.

יוסי חורי: עולה חדש מרוסיה מחליט בעצמו לבוא ולחיות במדינה שלו, אני לעומת זאת באתי מלבנון כאשר עשרים שנה נלחמנו איתכם, וממשלת ישראל היא זו שמחליטה עבורנו לחיות פה ולכן היא צריכה לטפל בנו כמו שצריך.

יוסי חורי: הבקשה שלנו היא לקבל את הזכויות שמקבלים נכי צה"ל.

קולט אביטל: אני מבקשת לסכם סיכום ביניים האומר כך: ראשית, עד לבירור בג"ץ אנחנו פונים לממשלה בקריאה לא לתת לאנשים האלה לחיות בתנאי חרפת רעב ולהמשיך להזרים את הכספים כפי שהיה.

קולט אביטל: שנית, אנחנו לא מתכוונים בזה לגמור את הטיפול שלנו בנושא.

קולט אביטל: אנחנו רק בתחילת הדרך והוועדה הזו תיאבק למען שלושה דברים: אחד, השוואת התנאים של כולם.

קולט אביטל: שניים, השוואת התנאים של נכי צד"ל לנכי צה"ל.

קולט אביטל: שלוש, הענקת מעמד קבע לאנשי צד"ל עם כל מה שמשתמע בזה.

קולט אביטל: אלו שלושת הדברים שהוועדה הזו תעשה.

קולט אביטל: אנחנו בתחילת הדרך ולא בסופה.

קולט אביטל: אני רוצה להודות לכל מי שהיה פה.

קולט אביטל: בשמי ובשם החברים שלי אני רוצה להודות שוב לאנשי צד"ל.

קולט אביטל: אנחנו יודעים ואולי אנחנו לא תמיד יודעים כל מה שאתם עשיתם.

קולט אביטל: אנחנו חשים בושה די גדולה שהגענו לדיון הזה פה היום.

קולט אביטל: אנחנו רוצים להיות בטוחים שנוכל אולי בכל זאת לתקן כמה מהדברים שנעשו אולי בשגגה, אולי לא בכוונה תחילה, אולי לא בטיפול נכון.

קולט אביטל: אבל, זה לא מצדיק את הטיפול שניתן עד עכשיו.

קולט אביטל: אנחנו אלה שהזמנו אתכם להיות שותפים שלנו, לגורלנו, ולחיות איתנו כאן.

קולט אביטל: אנחנו צריכים לדאוג לגורלכם בצורה סבירה, בצורה מכובדת.

קולט אביטל: אני רוצה להודות גם לאלוף פלד.

קולט אביטל: אני חושבת שחלק מהמלצותיו ודאי מקובלות על כולנו.

קולט אביטל: אנחנו ניאבק שהן תתקבלנה.

12957: תעזרו לי לקדם את ההחלטה הזו.

קולט אביטל: אנחנו נעזור לך לקדם, אנחנו נעזור בחקיקה.

יוסף חורי: אני רוצה להפנות שאלה למנכ"ל משרד הקליטה, היכן 1,670 שקל שהיינו צריכים לקבל בחודש אוגוסט עד חודש מרץ שעדיין לא קיבלנו?

יוסף חורי: בשבוע הבא עומדים לזרוק אותי מהדירה, מה אני אמור לעשות?

יוסף חורי: אתם הבטחתם לי, לא אני.

שלמה חסון: הם נופלים בין משרד הביטחון למשרד הקליטה.

שלמה חסון: אם הם היו שייכים למשרד הביטחון במאת האחוזים הם היו מקבלים גמלת נכות פלוס דמי קיום.

שלמה חסון: אנחנו במשרד הקליטה לא יכולים לתת להם דמי קיום האלה.

שלמה חסון: זה חלק מהבעיה.

רונן פלוט: על כמה אנשים מדובר?

שלמה חסון: מדובר מקסימום על עשרים אנשים.

רונן פלוט: תוציא לי מכתב.

קולט אביטל: אני רוצה להודות גם למנכ"ל משרד הקליטה.

קולט אביטל: אנשי צד"ל הם באמת לא במעמד של עולים.

קולט אביטל: הממשלה או המדינה הזו צריכה להעניק לכם מעמד מיוחד.

קולט אביטל: תודה רבה.